

CSORVÁS VÁROS POLGÁRMESTERE

5920 Csorvás, Rákóczi u. 17. Tel: 66/258-001 e-mail: pmh@csorvas.hu

**ELŐTERJESZTÉS**

**Csorvás Város Önkormányzata Képviselő-testületéhez**

**a „Fenntartható humán infrastruktúra” tárgyú,**

**TOP\_Plusz-6.2.1-23 azonosítószámú felhívásra**

**benyújtható pályázat tárgyában**

***Tisztelt Képviselő-testület!***

A TOP Plusz Fenntartható humán infrastruktúra alapja az Európai Bizottság Európai Regionális Fejlesztési Alap felhasználási szabályait összegző jogszabályának 9. cikke. Békéscsaba a 2021-2027-es uniós programozási időszakban nem egyedül tervez, hanem a várostérségéhez tartozó településekkel, így Csorvás városával együtt. Ez erőteljesen meghatározza az egyes projektek forrásának mértékét, a projektek számát és benyújtásának módját. A várostérségben zajló beruházások megvalósítása minden esetben az érintett települések kölcsönös együttműködési megállapodásán alapul.

Augusztus hónapban megjelent a „Fenntartható humán infrastruktúra” tárgyú, TOP\_Plusz-3.4.1-23 azonosítószámú pályázati felhívás, amelyre Békéscsaba és várostérsége pályázatok benyújtására jogosult a felhívásban meghatározott mértékben és módon.

A projekt fizikai befejezésére a megkezdésétől számított legfeljebb 60 hónap áll rendelkezésre.

A felhívás meghirdetésekor a támogatásra rendelkezésre álló keretösszeg Csorvás vonatkozásában: 100 millió Ft (100 % támogatási intenzitással).

A felhívás keretében az alábbi tevékenységek támogathatóak önállóan (a teljesség igénye nélkül):

*I. Gyermeknevelést támogató humán infrastruktúra fejlesztése tevékenységcsoport vonatkozásában:*

* 1. *Bölcsődei ellátások és óvodai intézmények fejlesztése, beleértve:*

1. új intézmény/telephely/szolgáltatás/feladatellátási hely létesítése,
2. bezárt telephely/feladatellátási hely újra nyitása,
3. meglévő telephely/szolgáltatás/feladatellátási hely fejlesztése,
4. meglévő férőhelyek bővítése:
   1. bölcsőde, mini bölcsőde esetén legalább egy csoportszobával, a családi bölcsőde esetén egy új családi bölcsőde indításával való férőhely bővítés,
   2. óvoda esetében legalább egy új, 20 fő befogadására alkalmas csoportszobával történő férőhelybővítés.
5. eszközbeszerzés:
6. bútorok és egyéb berendezési tárgyak (pl.: udvari játékok; utcabútorok; játéktároló), eszközök (pl.: fejlesztő eszközök, egyéb jogszabályi kötelezettség teljesítéséhez eszközbeszerzés) beszerzése közvetlenül a bölcsődei neveléshez, gondozáshoz, óvodai neveléshez kapcsolódóan,
7. informatikai eszközök és kapcsolódó szoftverek, berendezések, IKT-eszközök, vezeték nélküli (ún. wireless) technológiák beszerzése a bölcsődei neveléshez, gondozáshoz, óvodai nevelési munkához kapcsolódóan,
8. óvodák esetében élménypedagógiai módszerek alkalmazásához, a gyermekek komplex személyiségfejlődéséhez, illetve az iskola megkezdéséhez szükséges készség- és képességfejlődéshez szükséges fejlesztő játékok, egyéb eszközök beszerzése.

*Kötelezően megvalósítandó, önállóan nem támogatható tevékenységek:*

Akadálymentesítés.

Szórt azbeszt mentesítése – amennyiben releváns.

Energiahatékonysági intézkedések.

Nyilvánosság biztosítása.

A pályázat összeállításához több szakmai dokumentum elkészítése is szükséges, a pályázati felhívásban meghatározott szakmai előírások alapján. A pályázat szakmai előkészítését a Békéscsabai Városfejlesztési Nonprofit Kft. végzi.

*A pályázat keretében megvalósuló beruházás rövid bemutatása, figyelembe véve a pályázati felhívás keretrendszerét:*

A projekt keretében Csorváson, az István király utca 30. szám alatti meglévő óvoda épület bővítése tervezett, melynek keretében egy minimum 20 fő befogadására alkalmas új csoportszoba kerül kialakításra a kapcsolódó kisegítő és kiegészítő helyiségekkel (raktárak, akadálymentes mosdók, multifunkciós terem).

A projekt tárgyát képezi továbbá ezen helyiségek feladatellátásához, az óvodai neveléshez, gondozáshoz kapcsolódóan szükséges eszközök (pl.: fejlesztő eszközök, egyéb jogszabályi kötelezettség teljesítéséhez szükséges eszközök) beszerzése.

A projekt keretében a meglévő épület bővítése fog megtörténni az alábbi tevékenységcsoportok mentén:

* egy csoportszoba kialakítása (minimum 20 fő befogadására),
* csoportszobai tároló,
* gyermeköltöztető és közlekedő kialakítása,
* multifunkcionális terem,
* multifunkcionális termi tároló,
* gyermekmosdó,
* akadálymentes wc,
* energiahatékonyságot célzó beruházási elemek.

Kérem a Tisztelt Képviselő- testületet, hogy az előterjesztést vitassa meg, és a fentiek alapján hozza meg döntését.

HATÁROZATI JAVASLAT

Csorvás Város Önkormányzata Képviselő-testületének

…../2023. (X.4.)

határozata

I. Csorvás Város Önkormányzatának Képviselő-testülete úgy dönt, hogy az Önkormányzat pályázatot nyújt be az Önkormányzat kizárólagos tulajdonát képező 5920 Csorvás, István király u. 30. szám (HRSZ: 309/1) alatti óvoda épületének fejlesztésére a TOP\_Plusz-3.4.1-23 kódszámú, „Fenntartható humán infrastruktúra” tárgyú pályázat keretében.

Csorvás Város Önkormányzatának Képviselő-testülete a projekt teljes költségére összesen legfeljebb 100.000.000,- Ft összegű támogatást igényel. Csorvás Város Önkormányzata konzorciumi partnere a Békéscsabai Városfejlesztési Nonprofit Kft. (5600 Békéscsaba, Szent István tér 7.). A pályázat nem igényel saját forrást.

1. Csorvás Város Önkormányzatának Képviselő-testülete felhatalmazza Baráth Lajos polgármestert a pályázat benyújtásához szükséges nyilatkozatok, megállapodások és szerződések aláírására.

Felelős: Baráth Lajos polgármester

Határidő: 2023. december 31.

Csorvás, 2023. szeptember 26.

Baráth Lajos

polgármester